Helen Battle

Helen Irene Battle (London, Ontario, 1903ko abuztuaren 31 - 1994ko ekainaren 17a) kanadar iktiologo eta itsas biologoa izan zen. 1928an, itsas biologian doktoretza bat lortu zuen Kanadako lehen emakumea izan zen. Berrogeita hamar urte baino gehiagoz irakasle izan zen, eta enbriologiarekin eta irakaskuntzaren metodologiarekin lotutako gaiak ikertu zituen. 

 Bizitza 
Londonen jaioa, Ontarion, Bachelor of Arts jaso zuen 1923an eta maisutasun bat 1924an, Western Ontarioko Unibertsitatetik (Western University). 1928an doktoretza egin zuen Torontoko Unibertsitatean, Achibald G. Huntsmanen gidaritzapean.

 Ibilbidea 
1929tik 1967ra, Battlek Western Unibertsitateko irakasle izan zen. Battlen irakaskuntza-ibilbidea berrogeita hamar urte baino gehiagokoa izan zen eta 4.500 ikasle izan zituen, itsas bizitzaren enbriologia eta irakaskuntza-metodologia bezalako gaiak landuz. Bere agintaldian, Battle doktoreak unibertsitateetako emakumeen posizioa hobetzeko borrokatu zuen eta emakumeak zientzia ikastera eta graduondoko ikasketak egitera animatu zituen. 1956an, Battle Western Unibertsitateko Zoologia Saileko buruorde bihurtu zen, eta bertan funtsezkoa izan zen Western Unibertsitateko Biologia eta Geologia Eraikinaren diseinuan eta sorreran. 1967an erretiratu ondoren ere, Battlek irakasteko modu berritzaileak aurkitu zituen eta telebista erabili zuen lehenengo irakasleetako bat izan zen, Zientzia Naturalen Zentrorako hitzaldi sorta bat grabatuz.

Bere ikerketaren artean, kutsatzaileek itsas bizitzan eta edateko uretan duten eragina aztertzea zegoen, ernaldutako arrautzen analisi bidez. Itsas arazoei laborategiko ikerketa-metodoak aktiboki aplikatzen lehen zoologoetako bat izan zen, histologia eta fisiologia metodoak barne. Era berean, arrain-arrautzak erabiltzen aitzindaria izan zen substantzia kartzinogenikoek zelulen garapenean dituzten ondorioak aztertzeko. 37 ikerketa-artikulu argitaratu zituen 1926 eta 1973 artean, eta bertan bere lan asko bere tinta-marrazkiekin ilustratuta daude.

Kanadako Zoologoen Elkartea (CSZ) sortu zuen 1961ean, eta elkarteko presidente izan zen 1962tik 1963ra.

 Argitalpenak 

 Battle, H.I. and Sprules, W.M., 1960. A description of the semi-buoyant eggs and early developmental stages of the goldeye, Hiodon alosoides (Rafinesque). Journal of the Fisheries Board of Canada, 17(2), pp. 245–266.
 Shaw, B.L. and Battle, H.I., 1957. The gross and microscopic anatomy of the digestive tract of the oyster Crassostrea virginica (Gmelin). Canadian Journal of Zoology, 35(3), pp. 325–347.
 Battle, H.I., 1944. The embryology of the Atlantic salmon (Salmo salar Linnaeus). Canadian Journal of Research, 22(5), pp. 105–125.
 Battle, H.I., Huntsman, A.G., Jeffers, A.M., Jeffers, G.W., Johnson, W.H. and McNairn, N.A., 1936. Fatness, digestion and food of Passamaquoddy young herring. Journal of the Biological Board of Canada, 2(4), pp. 401–429.
 Battle, H.I., 1932. Rhythmic sexual maturity and spawning of certain bivalve mollusks. Contributions to Canadian Biology and Fisheries, 7(1), pp. 255–276.
 BATTLE, H.I., 1929. Temperature coefficients for the rate of death of the muscle in Raja erinacea (Mitchill) at high temperatures. Contributions to Canadian Biology and Fisheries, 4(1), pp. 501–526.

 Hisaoka, K.K. and Battle, H.I. (1958), The normal developmental stages of the zebrafish, brachydanio rerio (hamilton-buchanan)†. J. Morphol., 102: 311-327. https://doi.org/10.1002/jmor.1051020205.

 Sariak eta aintzatespenak 

 1967an Kanadako Mendeurreneko Domina eman zioten.
 1971n Western Unibertsitateak Zuzenbideko ohorezko doktoregoa eta Carleton Unibertsitateak Zientzietako doktoregoa eman zizkion. 
 1977an Kanadako Zoologoen Elkarteak emandako F. E. J. Fry domina jaso zuen, eta horrela, sari hori jasotzen zuen lehen emakumea izan zen. 
 Biologia Irakasleen Elkarte Nazionaleko ohorezko kidea izan zen.
 1991n, Kanadako Zoologoen Elkarteak Helen I. Battle saria ezarri zuen haren omenez.

 Erreferentziak 

 Kanpo estekak 

Kategoria:1994ko heriotzak
Kategoria:1903ko jaiotzak
Kategoria:Iktiologoak
Kategoria:Enbriologia
Kategoria:Emakume biologoak
Kategoria:Emakume irakasleak
Kategoria:Kanadako biologoak